แบงก์ทหารไทยเผยขายทิ้งหุ้นไทยประกันภัย 12.30%
ธนาคารทหารไทยขายทิ้งหุ้นไทยประกันภัยทั้งหมดที่ถือ จำนวน 1,180,800 หุ้น&nbsp;
19 เม.ย. 2554

ธนาคารทหารไทยขายทิ้งหุ้นไทยประกันภัยทั้งหมดที่ถือ จำนวน 1,180,800 หุ้น 
ม.ล.อยุทธ์ ไชยันต์ เลขานุการบริษัท ธนาคารทหารไทย แจ้งตลาดหลักทรัพย์แห่งประเทศไทยว่า จากการที่ ธนาคารทหารไทย   ได้ถือหุ้นในบริษัท ไทยประกันภัย  จำนวน 1,180,800 หุ้น หรือคิดเป็น  12.30% ของจำนวนหุ้นทั้งหมดของบริษัทในขณะนั้น
ธนาคารขอแจ้งให้ทราบว่า ปัจจุบัน ธนาคาร ได้ทำการจำหน่ายหุ้นของบริษัท ฯ ที่ธนาคารถืออยู่ โดยเป็นการทยอยขายผ่านตลาดหลักทรัพย์แห่งประเทศไทย ทั้งนี้ได้ดำเนินการขายหุ้นทั้งจำนวนแล้วเสร็จในวันที่ 18 เม.ย. 2554 นี้ ดังนั้นธนาคารจึงมิได้ถือหุ้นในบริษัทอีกต่อไป